
[bookmark: _GoBack]ᐹᕙᓐᓛᓐᑯᑦ ᐱᕙᓪᓕᐊᑎᑦᑎᓯᒪᔪᑦ ᐊᒻᒪ ᐊᑐᓕᖅᑎᑦᑎᓯᒪᓪᓗᑎᒃ ᐊᒥᓱᒐᓚᖕᓂᒃ−ᓱᒋᐊᖅᓯᔾᔪᑎᓂᒃ ᑕᕆᐅᑉ ᐊᕙᑎᖓᓄᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᓂ (MEEMP). ᑖᓐᓇ ᑕᕆᐅᑉ ᐊᕙᑎᖓᓄᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᖅ (MEEMP) ᐋᖅᑭᒃᓱᖅᑕᐅᓯᒪᔪᑦ ᖃᐅᔨᓴᕈᓐᓇᖁᓪᓗᒋᑦ ᐱᓕᕆᐊᒧᑦ ᐊᒃᑐᐊᑐᐃᓐᓇᕆᐊᓕᖕᓂᒃ ᐊᒃᑐᐃᓂᕐᓂᒃ ᑕᕆᐅᑉ ᐊᕙᑎᖓᓄᑦ ᓇᓚᐅᑦᑖᖅᑕᐅᔪᑦ ᑕᐃᑲᓂ ᑭᖑᓪᓕᖅᐹᒥᒃ ᐊᕙᑎᒧᑦ ᐊᒃᑐᐃᓂᐅᓂᐊᖅᑐᑦ ᐅᓂᒃᑳᓂ ᐊᒻᒪ ᑭᖑᓪᓕᖅᐹᒥᒃ ᐊᕙᑎᒧᑦ ᐊᒃᑐᐃᓂᐅᓂᐊᖅᑐᑦ ᐅᓂᒃᑳᑦ ᐅᐃᒍᖏᓐᓂ (ᐹᕙᓐᓛᓐ 2012, 2013). ᑖᒃᑯᐊ ᑕᕆᐅᑉ ᐊᕙᑎᖓᓄᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᑦ (MEEMP) ᐱᖃᓯᐅᔾᔨᔪᑦ ᖃᐅᔨᓴᖅᐸᓪᓕᐊᖏᓐᓇᕐᓂᖅ ᑕᕆᐅᑉ ᐃᒪᖓᓂᒃ ᐊᒻᒪ ᐃᓱᕐᓂᖏᑕ ᖃᓄᐃᑦᑑᓂᖓᓂᒃ, ᑕᕆᐅᒥ ᕿᒥᕐᓗᖃᙱᑦᑐᑦ ᑯᒪᕈᐃᑦ, ᑕᕆᐅᒥ ᐱᕈᖅᑐᑦ, ᐊᒻᒪ ᐃᖃᓗᐃᑦ ᓇᔪᒐᖏᓪᓗ. ᑖᓐᓇ ᖃᐅᔨᓴᒐᒃᓴᓕᐅᕐᓂᕐᒧᑦ ᓴᓇᔭᐅᓯᒪᔪᑦ ᑐᒥᕕᖃᑐᐃᓐᓇᖅᑐᑦ ᓴᕕᕋᔭᖕᓂᒃ ᐅᔭᕋᖕᓂᐊᕐᓂᕐᒥ ᐊᕙᑎᒥᒃ ᐊᒃᑐᐃᓂᕐᓂᒃ ᖃᐅᔨᓴᖅᐸᓪᓕᐊᖏᓐᓇᕐᓂᕐᓄᑦ (EEM) ᐱᔭᕆᐊᑐᔪᑎᒍᑦ ᖃᐅᔨᒪᔾᔪᑕᐅᔪᖅ ᐊᒻᒪ ᐱᖃᓯᐅᔾᔨᓪᓗᑎᒃ ᓈᓴᐅᓯᕆᓂᖅᑎᒍᑦ ᐊᑐᖅᑕᐅᓇᓱᐊᖅᑐᑦ ᖃᐅᔨᔭᐅᖁᓪᓗᒋᑦ ᐱᓕᕆᐊᒥᖔᑐᐃᓐᓇᕆᐊᓖᑦ ᐊᒃᑐᐃᓃᑦ ᑕᕆᐅᑉ ᐊᕙᑎᖓᓄᑦ. ᑕᒫᓂᕐᒥᐅᑕᙱᑦᑐᑦ ᐆᒪᔪᕋᓛᑦ/ᐃᒪᕐᒥᐅᑕᐃᑦ ᐆᒪᔪᑦ ᐊᔾᔨᒌᙱᑦᑐᑦ (AIS/NIS)  ᖃᐅᔨᓴᖅᐸᓪᓕᐊᖏᓐᓇᕐᓂᖅ ᐃᓚᒋᔭᐅᓪᓚᑦᑖᖅᖢᓂ ᐃᓗᓕᕆᔭᐅᔪᖅ  ᑕᕆᐅᑉ ᐊᕙᑎᖓᓄᑦ ᐊᒃᑐᐃᓂᕐᓄᑦ ᖃᐅᔨᓴᖅᐸᓪᓕᐊᖏᓐᓇᕐᓂᕐᒧᑦ ᐱᓕᕆᐊᓂ (MEEMP) ᐊᒻᒪ ᐋᖅᑭᒃᓯᒪᓪᓗᓂ ᑲᒪᖁᓪᓗᒍ ᐅᓗᕆᐊᓇᑐᐃᓐᓇᕆᐊᓕᖕᓂᒃ ᐆᒪᔪᑦ ᐊᔾᔨᒌᙱᐊᕐᔪᒃᑐᑦ ᓴᖅᑭᓕᕐᓂᖏᑦ ᑕᕆᐅᑉ ᐊᕙᑎᖓᓂ ᐅᒥᐊᕐᔪᐊᑦ ᐃᒥᕐᒥ ᐃᒃᑕᖅᑯᑎᒋᕙᒃᑕᖓᓂ ᐃᒥᕐᒥᑦ ᐊᒻᒪ ᓯᕗᓂᐊᓂ ᓂᐱᙵᕙᒃᑐᓂ. 

 
	Page 2 
image1.png
MARY RIVER PROJECT




image2.png
¥Baffinland




